Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Yolanda Ibáñez Pérez andreak egindako galderaren erantzuna, Foru Diputazioak emana, toki entitateek gerakinak mantentzeagatik finantza entitateei diru-kopururen bat ordaintzeari buruzkoa. Galdera 2020ko abuztuaren 20ko 87. Nafarroako Parlamentuko Aldizkari Ofizialean argitaratu zen.

Iruñean, 2020ko irailaren 9an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Yolanda Ibáñez Pérez andreak galdera egin du, idatziz erantzun dakion, jakiteko ea toki-entitateek finantza-erakundeei dirurik ordaintzen dieten gerakinak mantentzeagatik (10-19/PES-00155). Hona Lurralde Kohesiorako kontseilariak ematen duen informazioa: Lurralde Kohesiorako Departamentuko Toki Administrazioaren eta Despopulazioaren Zuzendaritza Nagusiak ez du jakin gaur egun toki-entitateek inongo diru kopururik ordaintzen ari direnik beren finantza-erakundeetan gordailututako banku-saldoengatik.

Bestalde, Nafarroako toki-entitateek departamentu honetan aurkeztu behar duten dokumentazioa aurrekontu-espedienteei, aurrekontuen likidazioari, kontuei eta beste batzuei buruzkoa da, eta ez dago horien artean eskatutako informazioaren xehakapena.

Hori jakinarazten dizut, Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko irailaren 7an

Lurralde Kohesiorako kontseilaria. Bernardo Ciriza Pérez